Nna, mma le Grigory, re ile ra thoma go šoma tšhemo metsaneng ya kgauswi le Tulun, eupša re be re swanetše go ba bohlale. Ka mohlala, re be re thoma poledišano ka go botšiša batho gore: “Na go na le motho yo a rekišago kgomo mo?” Ge re be re hwetša motho yo a rekišago kgomo, re be re thoma go mmotša kamoo dikgomo di bopilwego ka tsela e makatšago ka gona. Ka moragonyana ga moo, re be re tsenya Modimo ditabeng. Mehleng yeo, kuranta e nngwe e ile ya bega gore Dihlatse tša Jehofa di botšiša batho ka dikgomo mola e le gore di nyaka dinku! Dikuranta tšeo di be di rereša, re ile ra hwetša batho bao ba swanago le dinku! Go be go thabiša kudu go ithuta Beibele le batho bao ba ikokobeditšego le bao ba amogelago baeng tšhemong ye yeo e sa abiwago. Lehono go na le phuthego yeo e nago le bagoeledi ba ka godimo ga ba 100 kua Tulun.